Ateitininkai.lt

SAS kandidatų diena
2017-02-18
Laukite informacijos

Nepriklausomybės dienos pokylis
2017-02-16 16:30 - 22:00 (Europe/Vilnius) | Ateitininkų rūmai, Laisvės al. 13, Kaunas, Lietuva
Vasario 16-ąją ateitininkai tradiciškai kviečia į Kauną, į prieškario metu statytus Ateitininkų rūmus, kur dešimtąjį kartą vyks jau gražia tradicija tapęs Valstybės atkūrimo dienos paminėjimo labdaros pokylis. Kauno ateitininkų pradėtą kasmetinį labdaros renginį organizuoja Paramos ir labdaros fondas „Ateitininkų fondas“.
Šiuo renginiu norime suteikti progą visuomenei iškilmingai, prasmingai ir linksmai paminėti visiems brangią Valstybės šventę. Renginys skiriamas ne tik ateitininkams, bet ir plačiajai visuomenei.
Daugiau informacijos

Mokslo simpoziumas „Išradimas = Kosmosas“
2017-02-10 17:00 - 2017-02-11 21:00 | Domus Maria, Aušros vartų g. 12, Vilnius
Korp!Grandies organizuoja mokslo simpoziumą „Išradimas = Kosmosas“.
Paskaitų bei įvairių užsiėmimų metu bus gilinamasi į žmogaus ribų nebuvimą, kylantį iš smalsumo. Jo vedami korporantai (bei jų bičiuliai) mėgins suprasti, kokį ryšį turi žmogaus smalsumas, kaip jis pasireiškia, kokią įtaką – gerą ar blogą – mūsų planetai jis daro.
Daugiau informacijos

Jaunimo vadovų kursai (I)
2017-02-03 08:00 - 2017-02-05 17:00

SAŽA'17
2017-01-27 08:00 - 2017-01-29 17:00 | Šiauliai, Lietuva
2017 m. sausio 27-29 dienomis Šiauliuose vyks Studentų ateitininkų žiemos akademija. Akademijos tema: „Misijos“.
Registracija vyksta iki sausio 12 dienos. Vietų skaičius ribotas.
Daugiau informacijos

Akcijos „Ateitis Ukrainai“ labdaros koncertas
2017-01-21 18:00 - 21:00 | Ateitininkų rūmai, Laisvės al. 13, Kaunas, Lietuva
Sausio 21 d. 18 val. kviečiame į akcijos „Ateitis Ukrainai“ baigiamąjį labdaros koncertą, kuris vyks Ateitininkų rūmuose (Laisvės al. 13, Kaunas).
Renginio metu bus renkamos aukos humanitarinei pagalbai Ukrainos laisvę ginantiems kariams. Taip pat bus galima aukoti ir vilnones kojines!
ĮĖJIMAS NEMOKAMAS
Daugiau informacijos

Sausio 13-osios minėjimas
2017-01-12 17:30 - 19:00 | Vilniaus įgulos karininkų ramovė, Pamėnkalnio g. 13, Vilnius, Lietuva
Vilniaus krašto ateitininkai kviečia į susitikimą–diskusiją su Lietuvos Nepriklausomybės akto signatare Nijole Oželyte – Vaitekūniene.

Daugiau informacijos

Diskusija „Kelias į santuoką“
2017-01-11 08:00 - 19:30 | LSMU Farmacijos Fakultetas 203 aud., Sukilėlių pr. 13, Kaunas, Lietuva
Šio teminio vakaro metu kalbėsime apie tinkamus ir netinkamus motyvus kurti šeimą, paneigsime mitus apie santykius šeimoje, išryškinsime draugystės etapus ir kiekvieno etapo užduotis, aptarsime skirtingus draugystės „baigties“ scenarijus.
Paskaitą ves Eduardas ir Diana Goss’ai.
Eduardas – misionierius, teologas, „užsidegęs“ Kristumi, vokietis, kalbantis lietuviškai. Diana – vertėja, Šeimotyros magistrė, Natūralaus šeimos planavimo mokytoja.
Sutuoktiniai jau beveik vienuolika metų gyvena Lietuvoje, augina tris vaikus ir skaito pranešimus dvasingumo bei lytiškumo temomis.
Kviečiame užsukti – garantuojame įdomų vakarą!
Paskaitą organizuoja VšĮ „Santykių dirbtuvės“ ir LSMU studentų ateitininkų medikų korp!Gaja

Vysk. V. Borisevičiaus kuopai – 20
2017-01-05 13:00 - 19:00 | Telšių Vincento Borisevičiaus gimnazija, Džiugo g. 6, Telšiai, Lietuva
Telšių Vyskupo Vincento Borisevičiaus ateitininkų kuopa oficialiai gyvuoja nuo 1997 metų, nors užuomazgos randamos nuo organizacijos atsikūrimo pradžių – 1991 metų. Ateinančiais metais sukanka 20 metų nuo oficialaus kuopos įsikūrimo ir norėtume pasikviesti kitas kuopas į savo gimtadienio šventę.
Daugiau informacijos

MAŽA'16
2016-12-28 08:00 - 2017-01-01 17:00

Advento vakaronė Vilniuje
2016-12-17 17:00 - 21:00 | Domus Maria, Aušros vartų g. 12, Vilnius
Jau tradicija tapusią Advento vakaronę puošime folkloro dainomis ir šokiais, gyva muzika ir šiltu bendravimu.
Nepriklausomai nuo to, ar ilgą laiką esate ateitininkas, ateitininkų draugas ar visai neseniai apie juos sužinojote – esate labai laukiamas ir kviečiamas.
Daugiau informacijos

Rekolekcijos Žemaitijos ateitininkams
2016-12-17 | Varniai, Lietuva
Žemaičius ateitininkus kviečiame gruodžio 17 d. į rekolekcijas „Ir jūs esate Jėzaus Kristaus pašaukti“, Varniuose. Rekolekcijas ves br. kun. Julius Sasnauskas OFM.
Daugiau informacijos ir registracija info@varniuparapija.lt arba tel. 868787987.
Telšių krašto ateitininkų informacija

Diskusija „Pagalbinis apvaisinimas: mokslas ir moralė“
2016-12-12 15:00 - 16:30 | LSMU Farmacijos fakultetas, Eivenių g. 4, Kaunas, Lietuva
Jaunųjų gydytojų asociacija ir studentų ateitininkų korp!GAJA pristato atvirą diskusiją „Pagalbinis apvaisinimas: mokslas ir moralė“.
Verdant aistroms politinėse arenose ir viešojoje erdvėje, girdime daug smerkimo, nepasitenkinimo, net patyčių. Tai neveda į konstruktyvius argumentus – labiau į visuomenės supriešinimą.
Būdami medikų bendruomene, turime mokėti išklausyti ir įvertinti visas nuomones. Todėl kviečiame į diskusiją, kur kalbėsime apie embriono apsaugą, pasirinkimo laisvę ir kitus aspektus, kuriuos reglamentuoja nuo sausio 1 d. įsigaliosiantis Pagalbinio apvaisinimo įstatymas.
Diskusiją moderuoja – profesorius Andrius Macas.
Prie diskusijų mintimis dalininsis jaunieji gydytojai iš JGA, korp!GAJA ir kitų organizacijų.

Korporacijų keksiukas
2016-12-11 16:00 - 19:00 | Pal. J. Matulaičio vienuolynas, Žeimenos g. 6, Kaunas, Lietuva
Kviečiame į Adventinį, kulinarinį ateitininkų korporacijų vakarą.
Šiemet kepsime keksiukus, šventiškai juos puošime ir, kaip ir pernai, ne tik patys pasivaišinsime, bet ir pradžiuginsime jais Globos namų vaikus.
Garantuojame įdomų, saldų, įkvepiantį vakarą! Tai puiki galimybė patobulinti kulinarinius ir meninius įgūdžius bei sutikti senų gerų pažįstamų korporantų ar susipažinti su naujais žmonėmis.
*keksiuko mokestis 1 euras.

Sekmadienis su ateitininkais
2016-12-11 10:30 - 15:00 | Vilnius, Vilnius
Vilniaus ateitininkai sendraugiai kviečia gruodžio 11 d. kartu švęsti šv. Mišias šv. Ignoto bažnyčioje (Ignoto g. 6, Vilnius). Mišių pradžia 10.30 val.
Po Mišių ir vėliavos pakėlimo ceremonijos Daukanto aikštėje (ceremonijos pradžia 12 val.), siūlome kartu aplankyti Vilniaus gynybinės sienos bastėją (Bokšto g. 20, Vilnius).
Yra užsakyta ekskursija su gidu 12.30 val. (bilieto kaina suaugusiesiems – 4 €, moksleiviams, studentams, pensininkams – 2 € + papildomai gidui 10 eurų bendrai nuo visos grupės).
Kad žinotume kiek žmonių laukti, būtume dėkingi, jei apie ketinimą dalyvauti praneštumėte el. paštu sendraugiai@ateitis.lt
Kviečiame prisijungti visų sąjungų narius!

Paskaita „Jie ir Jos“
2016-12-07 18:00 - 20:00 | LSMU Farmacijos fakultetas, Eivenių g. 4, Kaunas, Lietuva
Vyrai ir moterys yra „užprogramuoti“ elgtis skirtingai. Mes skiriamės savo kūnu, požiūriu į gyvenimą, mąstome, mylime ir sprendžiame problemas taip pat skirtingai. Kaip turėtume reaguoti į šiuos skirtumus? Ir kodėl verta dėl jų pasistengti? Atsakymus išgirsite paskaitoje.
Paskaitą ves Eduardas ir Diana Goss’ai.
Eduardas – misionierius, teologas, „užsidegęs“ Kristumi, vokietis, kalbantis lietuviškai. Diana – vertėja, Šeimotyros magistrė, Natūralaus šeimos planavimo mokytoja.
Sutuoktiniai jau beveik vienuolika metų gyvena Lietuvoje, augina tris vaikus ir skaito pranešimus dvasingumo bei lytiškumo temomis.
Paskaitą organizuoja VšĮ „Santykių dirbtuvės“ ir LSMU studentų ateitininkų medikų korp!Gaja

Rekolekcijos jaunimui
2016-12-03 | Seserų Saleziečių namai, Marių g. 20b, Kaunas, 52247, Lietuva
Kauno krašto ateitininkų vietovės valdyba organizuoja rekolekcijas jaunimui nuo 14 m.
Rekolecijas ves kun. Darius Vasiliauskas.
Rekolekcijos vyks Palemone, Saleziečių oratorijoje.

Moksleivių ateitininkų „Mažoji Akademija“
2016-11-25 08:00 - 2016-11-27 17:00

Suoprotis. Paskaita Vilniuje
2016-11-24 18:30 - 20:30 | VU Tarptautinių santykių ir politikos mokslų institutas, Vokiečių g. 10, Vilnius, Lietuva
Daugiau apie Studentų ateitininkų iniciatyvą „Suoprotis“.
Lapkričio mėnesio tema: Laisvė.
Lapkričio 24 d. (ketvirtadienį) 18.30 val., VU TSPMI, 304 aud., Vokiečių g. 10 vyks susitikimas su paskaitininku Pauliumi Stoniu – politologu, Vilniaus universiteto Tarptautinių santykių ir politikos mokslų instituto alumnu.

Suoprotis. Paskaita Kaune
2016-11-23 19:00 - 21:00 | VDU daugiafunkcinis studijų ir mokslo centras, Putvinskio g. 23, Kaunas, Lietuva
Daugiau apie Studentų ateitininkų iniciatyvą „Suoprotis“.
Lapkričio mėnesio tema: Laisvė.
Lapkričio 23 d. (trečiadienį) 19 val. VDU daugiafunkciniame studijų ir mokslo centre (Putvinskio g. 23, 310 aud.) vyks susitikimas su paskaitininke dr. Vilma Šliužaite – Vytauto Didžiojo universiteto Katalikų teologijos fakulteto dėstytoja.

Suoprotis. Paskaita Šiauliuose
2016-11-23 18:00 | Šiaulių universiteto biblioteka, Šiauliai, Lietuva
Daugiau apie Studentų ateitininkų iniciatyvą „Suoprotis“.
Lapkričio mėnesio tema: Laisvė.
Lapkričio 23 d. (trečiadienį) 18 val. ŠU bibliotekoje susitikimas su Laisvės temos žinovu – kun. teol. lic. Tomu Janavičiumi.

Šv. Tomo Moro klubo įkūrimas
2016-11-22 18:30 - 20:00 | VU Tarptautinių santykių ir politikos mokslų institutas, Vokiečių g. 10, Vilnius, Lietuva
2016 m. lapkričio 22 d. Vilniaus universiteto Tarptautinių santykių ir politikos mokslų institute (VU TSPMI) studijuojantys ateitininkai kviečia į pokalbį „Ar krikščioniškumas turėtų būti lietuviškos tapatybės dalis?“ bei Ateitininkų politologų Šv. Tomo Moro klubo įkūrimą.
Daugiau informacijos

VKAV konferencija
2016-11-20 10:30 - 16:00 | Vilniaus jėzuitų gimnazija, Didžioji g. 32,, Vilnius, 01128, Lietuva
Brangūs Vilniaus krašto ateitininkai ir bičiuliai,
kviečiame lapkričio 20 d. (sekmadienį) kartu dalyvauti šv. Mišiose, dėkojant Kristui Karaliui už praėjusius metus, ir patyrinėti bei pasidžiaugti jų vaisiais Vilniaus krašto ateitininkų vietovės konferencijoje.
Renginio metu galėsite susipažinti su 2015-2016 m. VKAV valdybos ataskaitomis ir išrinkti naują Valdybą. Kiekvieno iš Jūsų dalyvavimas labai svarbus, todėl kviečiame iš anksto registruotis iki lapkričio 17 d.
Daugiau informacijos

Aušros Vartų akademinis savaitgalis
2016-11-18 08:00 - 2016-11-20 17:00 | Vilniaus jėzuitų gimnazija, Didžioji g. 32,, Vilnius, 01128, Lietuva
Kviečiame dalyvauti 5-12 klasių moksleivius Vilniaus krašto ateitininkų Aušros Vartų savaitgalyje „Būkite šventi, nes aš esu šventas“ (1 Pt 1, 16).
Daugiau informacijos

AF strategijos peržiūrėjimo savaitgalis
2016-11-12 08:00 - 2016-11-13 17:00

Korp!Gaja metinė šventė
2016-11-06 12:00 - 17:00 | Ateitininkų rūmai, Laisvės al. 13, Kaunas, Lietuva
Lapkričio 6 d. studentų medikų korp!Gaja kviečiame į jau 11 kartą po atkūrimo vykstančią metinę šventę.
Daugiau informacijos

Kursai moksleiviams BASA'16
2016-11-04 - 2016-11-06 | Vilnius, Vilnius
Pasiklydai socialiniuose tinkluose?
Galbūt kartais prarandi laiko nuojautą skaitydamas naujienas „facebook’e“, žiūrėdamas juokingus „youtube“ filmukus arba dėliodamas širdutes „instagram“ nuotraukose? Laukiame tavęs BASA’16, pažadame nepamirštamas akimirkas, naujas pažintis ir kompetetingų paskaitininkų įžvalgas.
Daugiau informacijos

Kuopų globėjų rudens kursai
2016-11-03 08:00 - 19:00 | Ateitininkų rūmai, Laisvės al. 13, Kaunas, Lietuva
Ateitininkų kuopų globėjus kviečiame lapkričio 3 d. dalyvauti kuopų globėjų kursuose Kaune.
Šiame renginyje daug dėmesio skirsime laimės suvokimui jaunos kartos ugdymo procese bei aptarsime aktualius ateitininkų veiklos klausimus.
Daugiau informacijos

Suoprotis. Paskaita Kaune
2016-10-27 18:00 - 21:00 | Vytauto Didžiojo universitetas, Donelaičio g. 52, Kaunas, Lietuva
Paskaitą spalio mėnesio tema TEISINGUMAS skaitys dr. Vygantas Malinauskas – teisininkas, VDU Teisės fakulteto dėstytojas, ateitininkas, visuomenės veikėjas.
Daugiau apie Studentų ateitininkų iniciatyvą „Suoprotis“.
Paskaita vyks Vytauto Didžiojo universitete, Donelaičio g. 52, 422 aud.

Suoprotis. Paskaita Vilniuje
2016-10-26 18:30 - 21:00 | VU Filologijos fakultetas, Universiteto g. 5, Vilnius, Lietuva
Paskaitą spalio mėnesio tema TEISINGUMAS skaitys dr. Vygantas Malinauskas – teisininkas, VDU Teisės fakulteto dėstytojas, ateitininkas, visuomenės veikėjas.
Daugiau apie Studentų ateitininkų iniciatyvą „Suoprotis“.
Paskaita vyks VU Filologijos fakultete, K. Donelaičio auditorijoje, Universiteto g. 5.
